***SLATKA LEKTIRA* - POZIV NA SUDJELOVANJE U PROJEKTU OBNOVE ŠKOLSKE KNJIŽNICE**

**AKCIJA br. 1 – PRODAJA KOLAČA NA DAN VIŠKE REGATE**

 ***GDJE? TRG ISPRED OPĆINE.***

***KADA? Petak, 14.10.2016. u 15:15 h.***

Dragi roditelji, bake, djedovi, tetke…

Ove školske godine odlučili smo uvesti male promjene oko obilježavanja Dana kruha i zadržati ih u školi u poučno-kreativnome tonu. Prodaju kolača bismo usmjerili prema obnovi naše školske knjižnice, u potpunosti dobrovoljno. Planiramo još dvije akcije – pred Božić i krajem travnja u sklopu priredbe povodom Dana Grada i Škole.

Naime, sve do ove školske godine imali smo problem s vlagom, pogotovo zimu 2014. kada je Vis pogodila poplavna kiša. Ostali smo bez velikog dijela fonda. Štoviše, lektirna građa je podložnija habanju zbog učestalijeg korištenja i potrebno je neprestano obnavljati. Školska knjižnica nema redovite izvore financiranja i sada kada smo uz pomoć donacija i investicija sanirali arhitektonske probleme te stvorili dobre uvjete, potrebno nam je ono najvažnije – knjige. Ne moramo dodatno naglašavati koliko je čitanje bitno, a lijepa i bogata knjižnica poticajna djeci, te se toplo nadamo vašem velikom odazivu.

Dakle, pozivamo vas da se priključite nama djelatnicima škole te svojim kolačima obogatite prodajni štand ili nas barem podržite svojim dolaskom! Možda ovo preraste u jednu lijepu tradiciju i druženje. Sigurno će se djeca čuditi akciji za lektiru, ali mi odrasli znamo da je to za njihovo dobro! ;)

Radujemo se,

OŠ VIS